nibzard/narodne-novine-full-text-markdown huggingface dataset:
### NN 81/2022 (13.7.2022.), Odluka o imenovanju sudaca Općinskog suda u Splitu, Stalna služba u Supetru

Državno sudbeno vijeće

1189

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak, prof. dr. sc. Maria Vinkovića, članova Vijeća, na 70. sjednici, održanoj 10. ožujka 2022., donijelo je

ODLUKU

Za suce Općinskog suda u Splitu, Stalna služba u Supetru, imenuju se Jadranko Basić, sudski savjetnik u Trgovačkom sudu u Splitu, i Anđelina Kliškić, državnoodvjetnička savjetnica u Općinskom državnom odvjetništvu u Splitu.

Broj: IS-19/20-31

Zagreb, 10. ožujka 2022.

Predsjednik
 Darko Milković, v. r.
### NN 81/2022 (13.7.2022.), Rješenje kojim se Klinika za unutarnje bolesti Kliničkog bolničkog centra Sestre milosrdnice određuje »Referentnim centrom Ministarstva zdravstva za oštećenje jetre ksenobioticima«

Ministarstvo zdravstva

1186

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za unutarnje bolesti Kliničkog bolničkog centra Sestre milosrdnice »Referentnim centrom Ministarstva zdravstva za oštećenje jetre ksenobioticima«.

2. Naziv »Referentni centar Ministarstva zdravstva za oštećenje jetre ksenobioticima« dodjeljuje se na vrijeme od pet godina.

Klasa: UP/I-510-01/20-01/47
 Urbroj: 534-07-2-2/4-22-13
 Zagreb, 8. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 81/2022 (13.7.2022.), Odluka o imenovanju sutkinje Županijskog suda u Puli – Pola

DRŽAVNO SUDBENO VIJEĆE

1190

Na temelju članka 55. stavka 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 72. sjednici, održanoj 7. travnja 2022., donijelo je

ODLUKU

Za sutkinju Županijskog suda u Puli – Pola imenuju se Tanja Prenc Kanis, sutkinja u Općinskom sudu u Pazinu.

Broj: IS-20/21-6

Zagreb, 7. travnja 2022.

Predsjednik
 Državnog sudbenog vijeća
 Darko Milković, v. r.
### NN 81/2022 (13.7.2022.), Rješenje o imenovanju povjerenice Vlade Republike Hrvatske za obavljanje poslova iz nadležnosti općinskog načelnika Općine Čeminac

Vlada Republike Hrvatske

1177

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 7. srpnja 2022. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE ČEMINAC

1. Imenuje se VERICA TOMIĆ povjerenicom Vlade Republike Hrvatske za obavljanje poslova iz nadležnosti općinskog načelnika Općine Čeminac.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 081-01/22-01/03

Urbroj: 50301-15/28-22-03

Zagreb, 7. srpnja 2022.

Predsjednik
 mr. sc. Andrej Plenković, v. r.
### NN 81/2022 (13.7.2022.), Rješenje o imenovanju članice Upravnog vijeća Hrvatskog registra brodova

VLADA REPUBLIKE HRVATSKE

1178

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 14. stavka 2. Zakona o Hrvatskom registru brodova (»Narodne novine«, br. 81/96., 76/13. i 62/20.), Vlada Republike Hrvatske je na sjednici održanoj 7. srpnja 2022. donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG REGISTRA BRODOVA

Imenuje se TANJA KRAL članicom Upravnog vijeća Hrvatskog registra brodova, iz reda stručnjaka nadležnog ministarstva koji obavljaju poslove u vezi sa sigurnošću pomorske plovidbe, na prijedlog ministra nadležnog za poslove pomorstva.

Klasa: 080-02/22-01/115

Urbroj: 50301-15/28-22-02

Zagreb, 7. srpnja 2022.

Predsjednik
 mr. sc. Andrej Plenković, v. r.
### NN 81/2022 (13.7.2022.), Rješenje o razrješenju članice Upravnog vijeća Agencije za mobilnost i programe Europske unije

VLADA REPUBLIKE HRVATSKE

1179

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavaka 5. i 6. Zakona o Agenciji za mobilnost i programe Europske unije (»Narodne novine«, broj 121/17.), Vlada Republike Hrvatske je na sjednici održanoj 7. srpnja 2022. donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA MOBILNOST I PROGRAME EUROPSKE UNIJE

Razrješuje se VALENTINA CESAR dužnosti članice Upravnog vijeća Agencije za mobilnost i programe Europske unije, na koju je imenovana kao predstavnica Središnjeg državnog ureda za demografiju i mlade.

Klasa: 080-02/22-02/55

Urbroj: 50301-15/28-22-02

Zagreb, 7. srpnja 2022.

Predsjednik
 mr. sc. Andrej Plenković, v. r.
### NN 81/2022 (13.7.2022.), Rješenje o imenovanju članice Upravnog vijeća Agencije za mobilnost i programe Europske unije

VLADA REPUBLIKE HRVATSKE

1180

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavka 3. Zakona o Agenciji za mobilnost i programe Europske unije (»Narodne novine«, broj 121/17.), Vlada Republike Hrvatske je na sjednici održanoj 7. srpnja 2022. donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA MOBILNOST I PROGRAME EUROPSKE UNIJE

Imenuje se EMINA KOVAČEVIĆ članicom Upravnog vijeća Agencije za mobilnost i programe Europske unije, kao predstavnica Središnjeg državnog ureda za demografiju i mlade.

Klasa: 080-02/22-01/118

Urbroj: 50301-15/28-22-02

Zagreb, 7. srpnja 2022.

Predsjednik
 mr. sc. Andrej Plenković, v. r.
### NN 81/2022 (13.7.2022.), Rješenje o razrješenju člana Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1181

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine«, br. 107/03. i 144/12.), a u vezi s člankom 17. stavkom 1. podstavkom 1. Statuta Fonda za zaštitu okoliša i energetsku učinkovitost (»Narodne novine«, br. 193/03., 73/04., 116/08., 101/09., 118/11., 67/13. i 70/14.), Vlada Republike Hrvatske je na sjednici održanoj 7. srpnja 2022. donijela

RJEŠENJE

O RAZRJEŠENJU ČLANA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se MARKO MARKIĆ dužnosti člana Upravnog odbora Fonda za zaštitu okoliša i energetsku učinkovitost, na koju je imenovan kao predstavnik ministarstva nadležnog za poslove energetike, na osobni zahtjev.

Klasa: 080-02/22-02/51

Urbroj: 50301-15/28-22-02

Zagreb, 7. srpnja 2022.

Predsjednik
 mr. sc. Andrej Plenković, v. r.
### NN 81/2022 (13.7.2022.), Odluka o obračunu i naplati naknade za razvoj sustava javne vodoopskrbe i javne odvodnje na području Grada Skradina

VODOVOD I ODVODNJA ŠIBENIK D.O.O.

1218

Na temelju članka 52. i 56. Zakona o financiranju vodnoga gospodarstva (»Narodne novine«, broj 153/09, 90/11, 56/13, 154/14, 119/15, 120/16, 127/17, 66/19), te članka 23. Zakona o vodnim uslugama (»Narodne novine«, broj 66/19), Skupština trgovačkog društva Vodovod i odvodnja Šibenik d.o.o., na sjednici održanoj 28. lipnja 2022. godine, donosi

ODLUKU

O OBRAČUNU I NAPLATI NAKNADE ZA RAZVOJ SUSTAVA JAVNE VODOOPSKRBE I JAVNE ODVODNJE NA PODRUČJU GRADA SKRADINA

Članak 1.

Ovom se Odlukom uvodi obveza plaćanja posebne naknade za razvoj u svrhu financiranja izgradnje i ravnomjernog razvoja sustava javne vodoopskrbe i javne odvodnje na području Grada Skradina.

Članak 2.

Obveznici plaćanja naknade za razvoj su svi korisnici usluga javne vodoopskrbe na području Grada Skradina.

Članak 3.

Osnovica za obračun naknade za razvoj je isporučena količina vode putem sustava javne vodoopskrbe u m3.

Naknada za razvoj iznosi 1,20 kn/m3 isporučene vode.

Naknada za razvoj je javno davanje na koje se ne obračunava porez na dodanu vrijednost prilikom prikupljanja tih sredstava od obveznika plaćanja naknade.

Članak 4.

Naknada za razvoj koristit će se:

– Za sufinanciranje izgradnje sustava javne vodoopskrbe i javne odvodnje na području Grada Skradina

– Za plaćanje projekata i stručnog nadzora, a sve prema Planu gradnje i održavanja komunalnih vodnih građevina.

Članak 5.

Naknada za razvoj naplaćivat će se putem računa odnosno uplatnica koje obveznicima ispostavlja isporučitelj vodnih usluga Vodovod i odvdodnja d.o.o., Šibenik, posebno iskazana uz cijenu vodnih usluga javne vodoopskrbe.

Članak 6.

Naknada za razvoj je prihod trgovačkog društva Vodovod i odvodnja d.o.o., Šibenik, koje je ujedno dužno Gradskom vijeću Grada Skradina dostavljati godišnja izviješća o prikupljenim i utrošenim sredstvima naknade za razvoj.

Članak 7.

Prikupljenim sredstvima naknade za razvoj trgovačkom društvu Vodovod i odvodnja d.o.o., Šibenik, dozvoljeno je raspolagati samo za namjenu i na način iz članka 4. ove Odluke.

Članak 8.

Ova Odluka donosi se za razdoblje važenja plana gradnje komunalnih vodnih građevina.

Isporučitelj će ovu Odluku dostaviti Vijeću za vodne usluge u roku od pet dana od dana donošenja.

Članak 9.

Stupanjem na snagu ove Odluke prestaje se primjenjivati Odluka Gradskog vijeća Grada Skradina o obračunu i naplati naknade za razvoj sustava javne vodoopskrbe i javne odvodnje na području grada Skradina, klasa: 363-01/16-02/03, urbroj: 2182/03-02-16-1, od 15. prosinca 2016. godine.

Ova Odluka objavit će se u »Narodnim novinama«, a stupa na snagu osmoga dana od objave.

Broj: 1-4159-12/2022

Šibenik, 28. lipnja 2022.

Predsjednik Skupštine
 Ante Galić, dipl. iur., v. r.
### NN 82/2022 (15.7.2022.), Odluka o naknadi za razvoj trgovačkog društva VIOP d.o.o., Pregrada

VODOOPSKRBA I ODVODNJA PREGRADA d.o.o.

1239

Na temelju članka 52. Zakona o financiranju vodnoga gospo­darstva, (»Narodne novine«, br. 153/09, 90/11, 56/13, 154/14, 119/15, 120/16, 127/17 i 66/19) i članka 23. stavka 1. postavka 4. Zakona o vodnim uslugama (»Narodne novine« 66/19), Skupština trgovačkog društva VIOP d.o.o. na sjednici održanoj 29. lipnja 2022. većinom glasova u skladu s člankom 24. Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga VIOP d.o.o. (dalje u tekstu: javni isporučitelj vodnih usluga) koje čine područja: Grad Pregrada, Općina Petrovsko, Općina Đurmanec i Općina Krapinske Toplice plaća se naknada za razvoj.

Članak 2.

Obveznik naknade za razvoj je korisnik vodne usluge javne vodoopskrbe.

Članak 3.

Osnovica naknade za razvoj je kubični metar (m³) isporučene vodne usluge iz članka 2. ove Odluke.

Članak 4.

Naknada za razvoj uvodi se u jednoj visini na uslužnom području i iznosi 1,00 kunu po osnovici iz stavka 3. ove Odluke (kn/m³).

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati za svaku jedinicu lokalne samouprave zasebno.

Članak 7.

Prihodi od naknade za razvoj koriste se za financiranje gradnje komunalno vodnih građevina, sukladno planu gradnje i održavanja komunalnih vodnih građevina koji je objavljen na internetskoj stranici www.viop.hr.

Prihodi od naknade za razvoj će se koristiti za financiranje:

1. za sufinanciranje troškova izgradnje komunalnih vodnih građevina u investicijama EU projekata,

2. za sufinanciranje izgradnje (rekonstrukcije i sanacije) sustava javne vodoopskrbe i odvodnje na području jedinice lokalne samouprave

3. za izradu projektne i tehničke dokumentacije i troškove stručnog nadzora izgradnje i održavanja komunalnih vodnih građevina na području jedinice lokalne samouprave.

(Prihodi od naknade za razvoj koriste se i za financiranje otplate zajmova i kredita za gradnju komunalnih vodnih građevina.)

Članak 8.

Nadzor nad obračunom i naplatom naknada za razvoj provodi Viop d.o.o.

Članak 9.

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj, klasa: 325-01/15-01/16, urbroj: 2214/01-01-15-3, od 10. prosinca 2015.

Članak 10.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 11.

Ova Odluka objavljuje se u »Narodnim novinama« i stupa na snagu kasnijim od sljedećih datuma: 1. srpnja 2022. ili osmoga dana od dana objave u »Narodnim novinama«.

Pregrada, 29. lipnja 2022.

Predsjednik Skupštine
 Vodoopskrba i odvodnja Pregrada d.o.o.
 Marko Vešligaj, univ. spec. pol., v. r.
### NN 82/2022 (15.7.2022.), Odluka o stavljanju u službenu uporabu katastarskog operata katastra nekretnina za katastarsku općinu Gornja Motičina Nova

DRŽAVNA GEODETSKA UPRAVA

1234

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU GORNJA MOTIČINA NOVA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Gornja Motičina Nova (MB: 338630), a koji se sastoji od:

– katastarskog plana u digitalnom obliku,

– elaborata geodetske osnove,

– pregledne karte u M 1:5000 s podjelom na detaljne listove katastarskog plana u mjerilu te podjelom na skice izmjere,

– detaljnih listova katastarskog plana u mjerilu 1:1000 (19 listova),

– skica izmjera (28 komada),

– dopunskih skica po prigovorima (24 komada)

– popisa katastarskih čestica u rasponu od broja 1 do 443 (ukup­no 476 k.č.),

– popisa osoba upisanih u posjedovne listove i

– posjedovnih listova u rasponu od broja 2 do 479 (ukupno 475 PL-ova).

II.

Katastarski operat katastra nekretnina za katastarsku općinu Gornja Motičina Nova (MB: 338630) stavlja se u službenu uporabu 12. srpnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Gornja Motičina Nova (MB 338630) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Gornja Motičina Nova (MB: 338630).

IV.

Katastarski operat katastra nekretnina za katastarsku općinu Gornja Motičina Nova (MB: 338630) mora se održavati u trajnoj suglasnosti s obnovljenom zemljišnom knjigom za katastarsku općinu Gornja Motičina Nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/12
 Urbroj: 541-04-01-02/4-22-5
 Zagreb, 7. srpnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 82/2022 (15.7.2022.), Pravilnik o izmjenama i dopunama Pravilnika o stručnim ispitima u području zaštite od požara

MINISTARSTVO UNUTARNJIH POSLOVA

1228

Na temelju članka 20. stavka 10. Zakona o zaštiti od požara (»Narodne novine« br. 92/10), ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O STRUČNIM ISPITIMA U PODRUČJU ZAŠTITE OD POŽARA

Članak 1.

U Pravilniku o stručnim ispitima u području zaštite od požara (»Narodne novine« br. 141/11) u članku 2. stavku 4. iza riječi: »sveučilišni« dodaju se riječi: »ili stručni«.

Članak 2.

U članku 3. stavak 3. mijenja se i glasi:

»Uz zahtjev iz ovog članka prilaže se:

1. ovjerena preslika ili prijepis svjedodžbe, odnosno diplome o stečenom obrazovanju

2. preslika ugovora o radu odnosno drugog akta o zasnivanju radnog odnosa (ako zahtjev podnosi pravna osoba)

3. presliku izvatka iz matice rođenih

4. dokaz o uplati troškova provedbe stručnog ispita u iznosu propisanom posebnim propisom.«.

Članak 3.

U članku 4. stavci 3. i 4. brišu se.

Dosadašnji stavci 5., 6., 7. i 8. postaju stavci 3., 4., 5. i 6.

U dosadašnjem stavku 6. koji postaje stavak 4. riječi: »stavka 5.« zamjenjuju se riječima: »stavka 3.«.

U dosadašnjem stavku 7. koji postaje stavak 5. iza riječi: »razloga« dodaju se riječi: »najviše dva puta«.

Članak 4.

U članku 7. stavku 3. iza riječi »Predsjednik« dodaju se riječi »ili tajnik«.

Članak 5.

U članku 8. stavku 1. iza riječi: »tih područja« stavlja se točka, a preostali dio rečenice briše se.

U stavku 2. iza riječi: »u cijelosti« stavlja se točka, a preostali dio rečenice briše se.

Članak 6.

U članku 9. stavku 1. iza teksta: »u cijelosti« stavlja se točka, a preostali dio rečenice briše se.

Članak 7.

U članku 11. stavku 2. riječ: »uvjerenje« zamjenjuje se riječima »preslika uvjerenja«, a veznik »i« briše se.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/4

Urbroj: 511-01-152-22-7

Zagreb, 11. srpnja 2022.

Ministar
 dr. sc. Davor Božinović, v. r.
### NN 82/2022 (15.7.2022.), Odluka o stavljanju u službenu uporabu katastarskog operata katastra nekretnina za katastarsku općinu Gornja Pačetina

Državna geodetska uprava

1233

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU GORNJA PAČETINA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Gornja Pačetina (MB: 315141), a koji se sastoji od:

– katastarskog plana u digitalnom obliku,

– elaborata geodetske osnove,

– pregledne karte u M 1:10000 s podjelom na detaljne listove katastarskog plana u mjerilu te podjelom na skice izmjere,

– detaljnih listova katastarskog plana u mjerilu 1:1000 (24 listova),

– skica izmjera (24 komada),

– popisa katastarskih čestica u rasponu od broja 1 do 1184 (ukupno 1190 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 648 (ukupno 638 PL-ova).

II.

Katastarski operat katastra nekretnina za katastarsku općinu Gornja Pačetina (MB: 315141) stavlja se u službenu uporabu 14. srpnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Gornja Pačetina (MB: 315141) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Gornja Pačetina (MB: 315141).

IV.

Katastarski operat katastra nekretnina za katastarsku općinu Gornja Pačetina (MB: 315141) mora se održavati u trajnoj suglasnosti s obnovljenom zemljišnom knjigom za katastarsku općinu Gornja Pačetina.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/10
 Urbroj: 541-04-01-02/4-22-5
 Zagreb, 11. srpnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 82/2022 (15.7.2022.), Obavijest o izmjeni Specifikacije proizvoda »Meso crne slavonske svinje« – zaštićena oznaka izvornosti

MINISTARSTVO POLJOPRIVREDE

1230

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18., 42/20., 127/20., Odluka USRH i 52/21., u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »MESO CRNE SLAVONSKE SVINJE« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 29. lipnja 2022. godine izmijenjenu Specifikaciju proizvoda »Meso crne slavonske svinje« – zaštićena oznaka izvornosti, od podnositelja zahtjeva Poljoprivredno-uslužna Zadruga »LETA«, Ulica kralja Tomislava 106, Vukojevci, 31 500 Našice.

2. Nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Meso crne slavonske svinje«, sukladno članku 90. stavku 5. Zakona.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/21-01/48

Urbroj: 525-13/906-22-6

Zagreb, 4. srpnja 2022.

Ministrica poljoprivrede
 Marija Vučković, v. r.
### NN 82/2022 (15.7.2022.), Odluka o izmjenama i dopunama Odluke o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske

Ustavni sud Republike Hrvatske

1235

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst), dana 12. srpnja 2022. godine, donosim

ODLUKU

O IZMJENAMA I DOPUNAMA ODLUKE O NAZIVIMA I UVJETIMA ZA RADNA MJESTA, POSLOVIMA KOJI SE NA NJIMA OBAVLJAJU TE KOEFICIJENTIMA SLOŽENOSTI POSLOVA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta, poslovima koji se na njima obavljaju te koeficijentima složenosti poslova u Ustavnom sudu Republike Hrvatske (»Narodne novine« broj 102/14., 117/14., 18/16., 81/16., 117/17., 18/18., 8/19., 80/20., 125/20., 144/20. i 12/22.) u Prilogu 1. »Nazivi radnih mjesta u Ustavnom sudu, potrebni stručni uvjeti za raspored na radna mjesta, broj potrebnih savjetnika i drugih službenika i namještenika te koeficijenti složenosti poslova«, u redu pod rednim brojem A.4., u stupcu »Koeficijent složenosti« broj se mijenja i glasi: »1,392«.

II.

U redu pod rednim brojem B.b.1.4., u stupcu »Koeficijent složenosti«, broj se mijenja i glasi: »1,392«.

III.

U Prilogu 2. »Nazivi radnih mjesta u Ustavnom sudu s opisom poslova i zadaća«, u redu pod rednim brojem A.4., u stupcu »Opis poslova i zadaća« mijenja se tekst i glasi:

»Prijevoz predsjednika; dnevni preventivni pregled vozila; briga o tehničkoj ispravnosti i održavanju vozila; po potrebi poslovi unutarnje i vanjske dostave; drugi odgovarajući poslovi po nalogu predsjednika, glavnog tajnika, odnosno dispečera.«.

IV.

U redu pod rednim brojem B.b.1.4., u stupcu »Opis poslova i zadaća« mijenja se tekst i glasi:

»Posao prijevoza ustavnih sudaca i glavnog tajnika po neposrednom nalogu tajnika Ureda glavnog tajnika; obavljanje dnevnog preventivnog pregleda službenih vozila; briga o tehničkoj ispravnosti i održavanju službenih vozila; po potrebi poslovi unutarnje i vanjske dostave; drugi odgovarajući poslovi po nalogu predsjednika, glavnog tajnika i tajnika Ureda glavnog tajnika.«.

V.

Ova odluka stupa na snagu osmoga dana od dana objave u »Narodnim novinama«.

Broj: SuT-A-8/2022

Zagreb, 12. srpnja 2022.

Predsjednik
 dr. sc. Miroslav Šeparović, v. r.
### NN 82/2022 (15.7.2022.), Rješenje kojim se Klinika za očne bolesti Kliničke bolnice Sveti Duh određuje Referentnim centrom Ministarstva zdravstva za nasljedne distrofije mrežnice

Ministarstvo zdravstva

1231

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničke bolnice Sveti Duh, sa sjedištem u Zagrebu, Sveti Duh 64, OIB: 65119154523 na prijedlog Nacionalnog zdravstvenog vijeća sa sjednice održane 14. lipnja 2022., donosi

RJEŠENJE

1. Određuje se Klinika za očne bolesti Kliničke bolnice Sveti Duh »Referentnim centrom Ministarstva zdravstva za nasljedne distrofije mrežnice«.

2. Naziv »Referentni centar Ministarstva zdravstva za nasljedne distrofije mrežnice« dodjeljuje se na vrijeme od pet godina.

Klasa: UP/I-510-01/22-01/14

Urbroj: 534-07-2-2/4-22-10

Zagreb, 5. srpnja 2022.

Ministar
 izv. prof. dr. sc. Vili Beroš, dr. med., v. r.
### NN 82/2022 (15.7.2022.), Rješenje kojim se Zavod za medicinsku genetiku i reproduktivno zdravlje Klinike za dječje bolesti Zagreb određuje Referentnim centrom Ministarstva zdravstva za praćenje kongenitalnih anomalija

MINISTARSTVO ZDRAVSTVA

1232

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Klinike za dječje bolesti Zagreb, sa sjedištem u Zagrebu, Ulica Vjekoslava Klaića 16, OIB: 70641763756 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Zavod za medicinsku genetiku i reproduktivno zdravlje Klinike za dječje bolesti Zagreb »Referentnim centrom Ministarstva zdravstva za praćenje kongenitalnih anomalija«.

2. Naziv »Referentni centar Ministarstva zdravstva za praćenje kongenitalnih anomalija« dodjeljuje se na vrijeme od pet godina.

Klasa: UP/I-510-01/21-01/19

Urbroj: 534-07-2-2/4-22-19

Zagreb, 8. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 82/2022 (15.7.2022.), Uredba o izmjenama i dopuni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

1226

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 14. srpnja 2022. donijela

UREDBU

O IZMJENAMA I DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22. i 72/22.), u članku 2. podstavku a) Položaji I. vrste točka 14. mijenja se i glasi:

|  |  |  |  |
| --- | --- | --- | --- |
| »14. | a) | glavna sestra/glavni tehničar klinike, odnosno kliničkog zavoda u kliničkoj ustanovi, glavna sestra/glavni tehničar objedinjenog hitnog bolničkog prijema u kliničkoj ustanovi | 1,820 |
|  | b) | glavna sestra/glavni tehničar zavoda u kliničkoj ustanovi, glavna sestra/glavni tehničar službe u županijskoj ustanovi, glavna sestra/glavni tehničar objedinjenog hitnog bolničkog prijema u županijskoj bolnici | 1,750.«. |

U podstavku c) Radna mjesta I. vrste u točki 5. iza podtočke e) dodaje se podtočka f) koja glasi:

»f) magistra sestrinstva/diplomirana medicinska sestra na poslovima:

|  |  |
| --- | --- |
| – sprječavanja, suzbijanja i kontrole bolničkih infekcija |  |
| – osiguranja i unaprjeđenja kvalitete zdravstvene zaštite |  |
| – invazivnih i specifičnih dijagnostičko terapijskih postupaka |  |
| – voditelja tima operacijskog bloka ili |  |
| – koordinatora palijativne skrbi | 1,571.«. |

U podstavku e) Radna mjesta III. vrste iza točke 3. dodaje se točka 4. koja glasi:

|  |  |
| --- | --- |
| »4. vozač sanitetskog prijevoza | 0, 900.«. |

Podstavak f) Radna mjesta IV. vrste mijenja se i glasi:

|  |  |
| --- | --- |
| »1. njegovatelj | 0,750 |
| 2. bolničar | 0,727.«. |

Članak 2.

Članak 34. briše se.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/22-03/41

Urbroj: 50301-04/25-22-2

Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 83/2022 (18.7.2022.), Odluka o izmjeni i dopuni Odluke o minimalno potrebnim deviznim potraživanjima

HRVATSKA NARODNA BANKA

1256

Na temelju članka 16. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI I DOPUNI ODLUKE O MINIMALNO POTREBNIM DEVIZNIM POTRAŽIVANJIMA

Članak 1.

U Odluci o minimalno potrebnim deviznim potraživanjima (»Narodne novine«, br. 101/2019., 53/2020., 45/2021. i 51/2022.) u članku 4. stavku 1. riječi »do 4. svibnja 2023.« zamjenjuju se riječima »do 29. prosinca 2022.«.

Članak 2.

Članak 8. mijenja se i glasi:

»Banke su obvezne minimalno 8,5 % deviznih obveza održavati deviznim potraživanjima svaki radni dan do (uključujući) 29. prosinca 2022.«

Članak 3.

U članku 9. iza stavka 2. dodaje se stavak 3., koji glasi:

»Posljednji obrasci DP/DO 1, 2 i 3 u skladu s ovom Odlukom dostavljaju se Hrvatskoj narodnoj banci do 14. prosinca 2022. za studeni 2022., a ispunjavanje obveze održavanja minimalno potrebnog iznosa deviznih potraživanja u odnosu prema deviznim obvezama u razdoblju od 1. prosinca 2022. do 29. prosinca 2022. Hrvatska narodna banka kontrolirat će na temelju operativnih podataka kojima raspolaže, pri čemu se za svaki radni dan u tom razdoblju pod deviznim obvezama banke smatra prosječno mjesečno stanje deviznih obveza iz posljednjega dostavljenog obrasca DP/DO 3.«

Članak 4.

Iza članka 12. dodaje se članak 12.a, koji glasi:

»Ova Odluka važi do 31. prosinca 2022.«

Članak 5.

Ova Odluka objavljuje se u »Narodnim novinama«, a stupa na snagu 1. kolovoza 2022.

O. br. 247-091/07-22/BV

Zagreb, 13. srpnja 2022.

Guverner
 Hrvatske narodne banke
 Boris Vujčić, v. r.
### NN 83/2022 (18.7.2022.), Odluka o izmjenama i dopunama Odluke o obveznoj pričuvi

HRVATSKA NARODNA BANKA

1257

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) Savjet Hrvatske narodne banke na sjednici održanoj 13. srpnja 2022. donio je

ODLUKU

O IZMJENAMA I DOPUNAMA ODLUKE O OBVEZNOJ PRIČUVI

I.

U Odluci o obveznoj pričuvi (»Narodne novine«, br. 136/2015., 55/2016. i 36/2020.) u točki IV. iza stavka 2. dodaje se novi stavak 3., koji glasi:

»Posljednje obračunsko razdoblje za koje se u skladu s ovom Odlukom dostavlja obračun obvezne pričuve traje od 1. do 30. studenoga 2022.«

Dosadašnji stavak 3. postaje stavak 4.

II.

Točka VI. mijenja se i glasi:

»U razdobljima održavanja od 10. kolovoza 2022. do 13. prosinca 2022. stopa obvezne pričuve iznosi 5 %. U razdoblju održavanja od 14. prosinca 2022. do 31. prosinca 2022. stopa obvezne pričuve iznosi 1 %.«

III.

U točki VIII. iza stavka 4. dodaje se stavak 5., koji glasi:

»Iznimno od stavaka 3. i 4., u razdoblju održavanja od 14. prosinca 2022. do 31. prosinca 2022. banke su obvezne devizni dio obvezne pričuve održavati prosječnim dnevnim stanjem sredstava na vlastitim deviznim eurskim računima za namiru kod Hrvatske narodne banke.«

U točki X. stavak 1. mijenja se i glasi:

»U razdobljima održavanja od 10. kolovoza 2022. do 13. prosinca 2022. postotak izdvajanja kunskog dijela obvezne pričuve iznosi 70 %. U razdoblju održavanja od 14. prosinca 2022. do 31. prosinca 2022. postotak izdvajanja kunskog dijela obvezne pričuve iznosi 0 %.«

IV.

U točki XIII. u stavku 1. iza točke dodaje se rečenica koja glasi:

»Iznimno, razdoblje održavanja koje započinje 14. prosinca 2022. traje do 31. prosinca 2022.«

U stavku 2. iza točke dodaje se rečenica koja glasi:

»Iznimno, za razdoblje održavanja koje započinje 14. prosinca 2022. i traje do 31. prosinca 2022. ne dostavlja se obračun održavanja obvezne pričuve, već Hrvatska narodna banka kontrolira ispunjavanje obveze održavanja na temelju podataka o dnevnom stanju računa iz točke VIII. stavaka 2. i 5. ove Odluke za svaku banku.«

V.

Iza točke XVIII. dodaje se točka XVIII.a, koja glasi:

»Ova Odluka važi do dana uvođenja eura kao službene valute u Republici Hrvatskoj.«

VI.

Ova Odluka objavljuje se u »Narodnim novinama«, a stupa na snagu 10. kolovoza 2022., kada banke sastavljaju obračun obvezne pričuve za obračunsko razdoblje od 1. do 31. srpnja 2022.

O. br. 454-2636-090/07-22/BV
 Zagreb, 13. srpnja 2022.

Predsjednik Savjeta
 Hrvatske narodne banke
 Guverner
 Boris Vujčić, v. r.
### NN 83/2022 (18.7.2022.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1252

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 18. srpnja 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20., 28/22., 64/22. i 76/22.), u članku 3. mijenjaju se visine trošarine u kunama na sljedeće predmete oporezivanja tako da glase:

|  |  |
| --- | --- |
| » – Bezolovni motorni benzin | 3.060,00 kn/1000 l |
| – Dizelsko gorivo | 2.660,00 kn/1000 l.«. |

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje od 14 dana.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/51

Urbroj: 50301-05/31-22-2

Zagreb, 18. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Odluka o imenovanju zamjenice županijskog državnog odvjetnika u Županijskom državnom odvjetništvu u Puli - Pola, za potrebe rada Kaznenog odjela

Državnoodvjetničko vijeće

1278

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 71. sjednici održanoj 5., 6. i 7. srpnja 2022., jednoglasno

odlučilo je

I. IVA ARAPOVIĆ, zamjenica općinske državne odvjetnice u Općinskom državnom odvjetništvu u Pazinu, privremeno upućena na rad u Županijsko državnog odvjetništvo u Puli – Pola, imenuje se za zamjenicu županijskog državnog odvjetnika u Županijskom državnom odvjetništvu u Puli – Pola, za potrebe rada Kaznenog odjela.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-49/2021

Zagreb, 7. srpnja 2022.

Predsjednik
 Državnoodvjetničkog vijeća
 Darko Klier, v. r.
### NN 84/2022 (20.7.2022.), Rješenje kojim se Odjel za solidne tumore Zavoda za pedijatrijsku onkologiju i hematologiju »Mladen Ćepulić« Klinike za dječje bolesti Zagreb određuje »Referentnim centrom Ministarstva zdravstva za solidne tumore dječje dobi«

MINISTARSTVO ZDRAVSTVA

1273

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Klinike za dječje bolesti Zagreb, sa sjedištem u Zagrebu, Ulica Vjekoslava Klaića 16, OIB: 70641763756 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Odjel za solidne tumore Zavoda za pedijatrijsku onkologiju i hematologiju »Mladen Ćepulić« Klinike za dječje bolesti Zagreb »Referentnim centrom Ministarstva zdravstva za solidne tumore dječje dobi«.

2. Naziv »Referentni centar Ministarstva zdravstva za solidne tumore dječje dobi« dodjeljuje se na vrijeme od pet godina.

Klasa: UP/I-510-01/22-01/04

Urbroj: 534-07-2-2/4-22-11

Zagreb, 8. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Rješenje kojim se Odjel za pedijatrijsku neurologiju Klinike za dječje bolesti Zagreb određuje »Referentnim centrom Ministarstva zdravstva za praćenje rasta i razvoja djece predškolske dobi«

MINISTARSTVO ZDRAVSTVA

1274

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Klinike za dječje bolesti Zagreb, sa sjedištem u Zagrebu, Ulica Vjekoslava Klaića 16, OIB: 70641763756 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Odjel za pedijatrijsku neurologiju Klinike za dječje bolesti Zagreb »Referentnim centrom Ministarstva zdravstva za praćenje rasta i razvoja djece predškolske dobi«.

2. Naziv »Referentni centar Ministarstva zdravstva za praćenje rasta i razvoja djece predškolske dobi« dodjeljuje se na vrijeme od pet godina.

Klasa: UP/I-510-01/21-01/18

Urbroj: 534-07-2-2/4-22-12

Zagreb, 7. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Indeks potrošačkih cijena u lipnju 2022.

Državni zavod za statistiku

1277

Državni zavod za statistiku objavljuje

INDEKS

POTROŠAČKIH CIJENA U LIPNJU 2022.

Indeks potrošačkih cijena u lipnju 2022. u odnosu na svibanj 2022. iznosi 101,1.

Klasa: 956-03/22-01/1
 Urbroj: 555-01-04-06-01-22-14
 Zagreb, 15. srpnja 2022.

Glavna ravnateljica
 Lidija Brković, v. r.
### NN 84/2022 (20.7.2022.), Rješenje kojim se Klinika za stomatologiju Kliničkog bolničkog centra Zagreb određuje »Referentnim centrom Ministarstva zdravstva za digitalnu ortodonciju«

MINISTARSTVO ZDRAVSTVA

1276

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Klinika za stomatologiju Kliničkog bolničkog centra Zagreb »Referentnim centrom Ministarstva zdravstva za digitalnu ortodonciju«.

2. Naziv »Referentni centar Ministarstva zdravstva za digitalnu ortodonciju« dodjeljuje se na vrijeme od pet godina.

Klasa: UP/I-510-01/20-01/40

Urbroj: 534-07-2-2/4-22-21

Zagreb, 15. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Rješenje kojim se Zavod za pedijatrijsku gastroenterologiju, hepatologiju i poremećaje prehrane Klinike za dječje bolesti Zagreb određuje »Referentnim centrom Ministarstva zdravstva za dječju gastroenterologiju i poremećaje prehrane«

MINISTARSTVO ZDRAVSTVA

1275

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Klinike za dječje bolesti Zagreb, sa sjedištem u Zagrebu, Ulica Vjekoslava Klaića 16, OIB: 70641763756 na prijedlog Nacionalnog zdravstvenog vijeća sa sjednice održane dana 2. ožujka 2022., donosi

RJEŠENJE

1. Određuje se Zavod za pedijatrijsku gastroenterologiju, hepatologiju i poremećaje prehrane Klinike za dječje bolesti Zagreb »Referentnim centrom Ministarstva zdravstva za dječju gastroenterologiju i poremećaje prehrane«.

2. Naziv »Referentni centar Ministarstva zdravstva za dječju gastroenterologiju i poremećaje prehrane« dodjeljuje se na vrijeme od pet godina.

Klasa: UP/I-510-01/20-01/29

Urbroj: 534-07-2-2/4-22-15

Zagreb, 7. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 84/2022 (20.7.2022.), Rješenje o razrješenju Nacionalnog dužnosnika za ovjeravanje

VLADA REPUBLIKE HRVATSKE

1267

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 2. Memoranduma o suglasnosti o osnivanju Nacionalnog fonda (»Narodne novine« – Međunarodni ugovori, broj 10/05.) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine« – Međunarodni ugovori, broj 10/07.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O RAZRJEŠENJU NACIONALNOG DUŽNOSNIKA ZA OVJERAVANJE

Razrješuje se ANTE MATIJEVIĆ dužnosti Nacionalnog dužnos­nika za ovjeravanje, na osobni zahtjev, s danom 15. srpnja 2022.

Klasa: UP/I 080-02-22-02/31
 Urbroj: 50301-15/15-22-2
 Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Rješenje o razrješenju predsjednika Uprave Agencije za ugljikovodike

Vlada Republike Hrvatske

1263

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 13. stavka 1. Zakona o osnivanju Agencije za ugljikovodike (»Narodne novine«, br. 14/14., 73/17. i 84/21.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O RAZRJEŠENJU PREDSJEDNIKA UPRAVE AGENCIJE ZA UGLJIKOVODIKE

Razrješuje se MARIJAN KRPAN dužnosti predsjednika Uprave Agencije za ugljikovodike, s danom 19. srpnja 2022., zbog isteka mandata.

Klasa: UP/I 080-02/22-02/30

Urbroj: 50301-15/15-22-02

Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Rješenje o imenovanju vršitelja dužnosti predsjednika Uprave Agencije za ugljikovodike

VLADA REPUBLIKE HRVATSKE

1264

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 13. stavka 1. Zakona o osnivanju Agencije za ugljikovodike (»Narodne novine«, br. 14/14., 73/17. i 84/21.), a u vezi s člankom 44. stavka 3. Zakona o ustanovama (»Narodne novine«, br. 76/93., 29/97. 47/99., 35/08. i 127/19.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O IMENOVANJU VRŠITELJA DUŽNOSTI PREDSJEDNIKA UPRAVE AGENCIJE ZA UGLJIKOVODIKE

Imenuje se MARIJAN KRPAN vršiteljem dužnosti predsjednika Uprave Agencije za ugljikovodike, s danom 20. srpnja 2022., do provedbe javnog natječaja i imenovanja predsjednika Uprave Agencije za ugljikovodike, a na razdoblje od najduže šest mjeseci.

Klasa: UP/I 080-02/22-01/46

Urbroj: 50301-15/15-22-02

Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Rješenje o razrješenju glavnog državnog rizničara

VLADA REPUBLIKE HRVATSKE

1265

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 105. stavka 5. Uredbe o unutarnjem ustrojstvu Ministarstva financija (»Narodne novine«, br. 97/20. i 101/21.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O RAZRJEŠENJU GLAVNOG DRŽAVNOG RIZNIČARA

Razrješuje se ANTE MATIJEVIĆ dužnosti glavnog državnog rizničara, na osobni zahtjev, s danom 15. srpnja 2022.

Klasa: UP/I 080-02-22-02/29

Urbroj: 50301-15/15-22-3

Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Rješenje o imenovanju Nacionalne dužnosnice za ovjeravanje

VLADA REPUBLIKE HRVATSKE

1268

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 2. Memoranduma o suglasnosti o osnivanju Nacionalnog fonda (»Narodne novine« – Međunarodni ugovori, broj 10/05.) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine« – Međunarodni ugovori, broj 10/07.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O IMENOVANJU NACIONALNE DUŽNOSNICE ZA OVJERAVANJE

Imenuje se DANIJELA STEPIĆ Nacionalnom dužnosnicom za ovjeravanje, s danom 15. srpnja 2022.

Klasa: UP/I 080-02-22-01/48

Urbroj: 50301-15/15-22-2

Zagreb, 14. srpnja 2022.

Predsjednik
 mr. sc. Andrej Plenković, v. r.
### NN 84/2022 (20.7.2022.), Rješenje o imenovanju glavne državne rizničarke

VLADA REPUBLIKE HRVATSKE

1266

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 105. stavka 5. Uredbe o unutarnjem ustrojstvu Ministarstva financija (»Narodne novine«, br. 97/20. i 101/21.), Vlada Republike Hrvatske je na sjednici održanoj 14. srpnja 2022. donijela

RJEŠENJE

O IMENOVANJU GLAVNE
 DRŽAVNE RIZNIČARKE

Imenuje se DANIJELA STEPIĆ glavnom državnom rizničarkom, s danom 15. srpnja 2022.

Klasa: UP/I 080-02-22-01/47

Urbroj: 50301-15/15-22-2

Zagreb, 14. srpnja 2022.

Predsjednik
 mr. sc. Andrej Plenković, v. r.